
Indkaldelse til generalforsamling 2026
Torsdag den 19. november 2026 kl. 17:15

Generalforsamlingen foregår på foreningens landskursus på HUSET, Hindsgavl Allé 2, 5700 Middelfart. 

Deltagelse er mulig via Teams - tilmelding til Teams-deltagelse sker til Anne-Dorte AKM@ucholstebro.dk inden kl. 16:30 den 19. november 2026

Dagsorden:
1. Valg af dirigent og referent
1. Bestyrelsens beretning 
1. Kassererens fremlæggelse af regnskab
1. Status på sammenlægning med Engelsklærerforening for STX og HF   
1. Vedtagelse af vedtægtsændringer (se bilag)
· Antal bestyrelsesmedlemmer, §7
· Urafstemning §9
· Opløsning af foreningen, §10
1. Fastsættelse af kontingent. Bestyrelsen foreslår, at kontingent fastholdes på 375 kr. pr. år (NB: det koster 25 kr. ekstra at få en opkrævning, dvs. 400 kr. pr. år)
1. Valg til bestyrelsen og suppleanter:  
6. Maj Lykke Davidsen – modtager genvalg
6. Rikke Bahn – modtager genvalg
6. Jette Allentoft – modtager genvalg
6. Bestyrelsesmedlem – vakant
6. Bestyrelsessuppleant - vakant
1. Valg af to revisorer og en revisorsuppleant
7. Mikkel Herold - modtager genvalg
7. Stine Fisker Riis - modtager genvalg
7. Revisorsuppleant - vakant
1. Ønsker fra medlemmerne i forhold til medlemskabet (kurser, materialer mm.)
1. Eventuelt



Bilag (side 1 af 4): Forslag til ændringer af vedtægternes § 7, § 9 og § 10
§7 - Antal bestyrelsesmedlemmer
Nuværende ordlyd:
§7 Bestyrelsen forestår foreningens daglige ledelse.
Bestyrelsen er beslutningsdygtig, når mindst halvdelen af bestyrelsesmedlemmerne er til stede.

Bestyrelsen består af mindst 6 medlemmer.

Foreningens medlemmer samt bestyrelsen kan opstille kandidater til bestyrelsen. Opstilles der flere kandidater end der er brug for, afholdes der en skriftlig afstemning. Som valgte betragtes den/de kandidater, der har fået det højeste stemmetal.
Hvis 2 eller flere kandidater opnår samme stemmetal, trækkes der lod.
Bestyrelsesmedlemmer vælges forskudt for en to-årig periode, således at maksimalt halvdelen af den siddende bestyrelse er på valg hvert år. Dog vælges suppleanter kun for 1 år.

Kan der ikke vælges en bestyrelse bestående af mindst 6 medlemmer, kan generalforsamlingen med den siddende bestyrelses accept tillade, at den valgte bestyrelse – uanset antal – fortsætter indtil næste ordinære generalforsamling, hvor en fuldtallig bestyrelse skal vælges, således at en given bestyrelse kun kan være ufuldstændig i et år. Kan der heller ikke på den næste ordinære generalforsamling vælges en fuldtallig bestyrelse, kan den siddende bestyrelse indkalde til en ekstraordinær generalforsamling med henblik på enten at vælge en fuldtallig bestyrelse, at foretage vedtægtsændring i forhold til det krævede antal bestyrelsesmedlemmer eller at nedlægge foreningen.

Hvis der ikke kan vælges en fuldtallig bestyrelse, og den ufuldstændige bestyrelse ikke accepterer generalforsamlingens tilladelse til at fortsætte desuagtet, kan den ufuldstændige bestyrelse uden yderligere varsel kræve foreningens afvikling iværksat som det fremgår af betingelserne i §10

Bestyrelsen konstituerer sig med en formand, en næstformand, en kasserer og en sekretær, og bestemmer selv sin forretningsorden.

Ved afstemninger er formandens stemme afgørende i tilfælde af stemmelighed.
Bestyrelsen kan nedsætte udvalg, også med medlemmer uden for bestyrelsen.
Bestyrelsesarbejdet er som udgangspunkt ulønnet.

Dog har bestyrelsen bemyndigelse til at administrere foreningens midler herunder evt. rimelig aflønning af bestyrelsesmedlemmers ekstraordinære indsats eller ekstern assistance, når der skønnes behov for det.

§7a Økonomisk tegnes foreningen af formanden og kassereren. Formanden og kassereren kan
dog på egen hånd hver især godkende og/eller betale beløb op til 10.000 kr. Dette beløb reguleres efter det almindelige pristalsindeks med 2014 som basisår.


Bilag (side 2 af 4): Forslag til ændringer af vedtægternes § 7, § 9 og § 10
Foreslås ændret til (ændringsforslag er markeret i rødt):
§7 Bestyrelsen forestår foreningens daglige ledelse.
Bestyrelsen er beslutningsdygtig, når mindst halvdelen af bestyrelsesmedlemmerne er til stede.

Bestyrelsen består af mindst 5 medlemmer.

Foreningens medlemmer samt bestyrelsen kan opstille kandidater til bestyrelsen. Opstilles der flere kandidater end der er brug for, afholdes der en skriftlig afstemning. Som valgte betragtes den/de kandidater, der har fået det højeste stemmetal.
Hvis 2 eller flere kandidater opnår samme stemmetal, trækkes der lod.
Bestyrelsesmedlemmer vælges forskudt for en to-årig periode, således at maksimalt halvdelen af den siddende bestyrelse er på valg hvert år. Dog vælges suppleanter kun for 1 år.

Kan der ikke vælges en bestyrelse bestående af mindst 5 medlemmer, kan generalforsamlingen med den siddende bestyrelses accept tillade, at den valgte bestyrelse – uanset antal – fortsætter indtil næste ordinære generalforsamling, hvor en fuldtallig bestyrelse skal vælges, således at en given bestyrelse kun kan være ufuldstændig i et år. Kan der heller ikke på den næste ordinære generalforsamling vælges en fuldtallig bestyrelse, kan den siddende bestyrelse indkalde til en ekstraordinær generalforsamling med henblik på enten at vælge en fuldtallig bestyrelse, at foretage vedtægtsændring i forhold til det krævede antal bestyrelsesmedlemmer eller at nedlægge foreningen.

Hvis der ikke kan vælges en fuldtallig bestyrelse, og den ufuldstændige bestyrelse ikke accepterer generalforsamlingens tilladelse til at fortsætte desuagtet, kan den ufuldstændige bestyrelse uden yderligere varsel kræve foreningens afvikling iværksat som det fremgår af betingelserne i §10

Bestyrelsen konstituerer sig med en formand, en næstformand, en kasserer og en sekretær, og bestemmer selv sin forretningsorden.

Ved afstemninger er formandens stemme afgørende i tilfælde af stemmelighed.
Bestyrelsen kan nedsætte udvalg, også med medlemmer uden for bestyrelsen.
Bestyrelsesarbejdet er som udgangspunkt ulønnet.

Dog har bestyrelsen bemyndigelse til at administrere foreningens midler herunder evt. rimelig aflønning af bestyrelsesmedlemmers ekstraordinære indsats eller ekstern assistance, når der skønnes behov for det.

§7a Økonomisk tegnes foreningen af formanden og kassereren. Formanden og kassereren kan
dog på egen hånd hver især godkende og/eller betale beløb op til 10.000 kr. Dette beløb reguleres efter det almindelige pristalsindeks med 2014 som basisår.



Bilag (side 3 af 4): Forslag til ændringer af vedtægternes § 7, § 9 og § 10
§9 – urafstemning
Nuværende ordlyd:
§9 Ændringer af disse vedtægter kan foretages på en generalforsamling eller ved en 
urafstemning blandt foreningens stemmeberettigede medlemmer.

Urafstemning varsles med minimum 4 uger.

For at ændringerne kan træde i kraft skal mindst 2/3 af de afgivne stemmer skal være for ændringerne.

Ændringer af vedtægterne træder i kraft umiddelbart efter afstemningen.

Foreslås ændret til (ændringsforslag er markeret i rødt):
§9 Ændringer af disse vedtægter kan foretages på en generalforsamling eller ved en 
urafstemning blandt foreningens stemmeberettigede medlemmer.

Urafstemning varsles med minimum 4 uger, og kan foretages elektronisk.

For at ændringerne kan træde i kraft skal mindst 2/3 af de afgivne stemmer skal være for ændringerne.

Ændringer af vedtægterne træder i kraft umiddelbart efter afstemningen.







Bilag (side 4 af 4): Forslag til ændringer af vedtægternes § 7, § 9 og § 10
§10 – Foreningens opløsning
Nuværende ordlyd:
§10 Ud over det i §7 nævnte tilfælde, kan foreningen opløses når man på en generalforsamling 
har vedtaget at sende spørgsmålet herom til urafstemning blandt foreningens medlemmer. Forslag om opløsning er vedtaget, når mindst 5/6 af de afgivne stemmer går ind herfor.

I tilfælde af, at generalforsamlingen vedtager at opløse foreningen, opgøres foreningens værdier, udeståender afvikles, og foreningens resterende midler doneres til et velgørende formål efter den siddende bestyrelses valg.

Foreslås ændret til (ændringsforslag er markeret i rødt):
§10 Ud over det i §7 nævnte tilfælde, kan foreningen opløses når man på en generalforsamling 
har vedtaget at sende spørgsmålet herom til urafstemning blandt foreningens medlemmer. Forslag om opløsning er vedtaget, når mindst 5/6 af de afgivne stemmer går ind herfor.

I tilfælde af, at foreningen opløses, opgøres foreningens værdier, og foreningens økonomiske forpligtelser afvikles.

Eventuelle resterende midler disponeres herefter således:
1. Ved fusion med eller absorption i en anden faglig forening overføres foreningens resterende midler til den fortsættende eller nye forening.
2. Ved opløsning uden fusion eller absorption i en anden faglig forening doneres foreningens resterende midler til et velgørende formål, som vælges af den siddende bestyrelse.

